ಕುದ್ರೋಳಿ ಗಣೇಶ್

**ಕುದ್ರೋಳಿ ಗಣೇಶ್** ( ಜನನ-ಎಪ್ರಿಲ್ 1, 1972 ) ಕರ್ನಾಟಕ ರಾಜ್ಯೊದ ದಕ್ಷಿಣಕನ್ನಡ ಜಿಲ್ಲೆದ ಕುಡ್ಲದ ಕುದ್ರೋಳಿಡ್ ಪುಟ್ಟ್‌ದೆರ್.  ಭಾರತೊದ ಜಾದೂ ರಂಗೊಡು ವಿಶಿಷ್ಟವಾಯಿನ ಪುದರ್ ಕುದ್ರೋಳಿ ಗಣೇಶೆರೆನವು.  ಜಾದೂ ಕಲೆಕ್ ನವರಸೊಡು ಭಾರತೊದ ಜಾದುಗು ವಿಶ್ವಮಾನ್ಯತೆನ್ ಕೊಂಡತ್ತ್ ಕೊರ್‌ನಾರ್.  ಕರಿನ 26 ವರ್ಸೊಲೆಡ್ ಆಸ್ಟ್ರೇಲಿಯಾ, ಕೀನ್ಯಾ, ದುಬೈ, ಅಬುದಾಬಿ, ಸೌದಿ ಅರೇಬಿಯಾ, ಕತಾರ್, ಮಸ್ಕತ್, ಕುವೈಟ್, ರಾಸ್ ಅಲ್ ಖೈಮಾ, ಶಾರ್ಜಾ, ಬಹರೈನ್ ಇಂಚ ದೇಸೊ ವಿದೇಸೊಲೆಡ್ ಸುಮಾರ್ 2300 ಡ್ದ್ ಎಚ್ಚ ಪ್ರದರ್ಶನೊಲೆನ್ ಕುದ್ರೋಳಿ ಗಣೇಶ್ ಕೊರ್ತೆರ್.  ಇಂಬೆರ್ ಕರಾವಳಿ ಕರ್ನಾಟಕೊದ ಜಾದೂಗಾರೆರ್. ಜಾದೂ ಕಲೆಟ್ ಜಾನಪದ ಬುಕ್ಕೊ ರಂಗಭೂಮಿದ ವಿಚಾರೊಲೆನ್ ಸೇರಾವೊಂದು ಪೊಸ ಪ್ರದರ್ಸನೊದ ಶೈಲಿನ್ ಪುಟ್ಟದ್ ಪಾಡ್‌ನಾರ್.  ಕರಾವಳಿದ ಜಾನಪದ ಆರಾಧನಾ ಪದ್ದತಿಯಾಯಿನ ಭೂತ ಕೋಲನ್ ಜಾದೂದ ನೆಲೆಟ್ ಪ್ರದರ್ಶನೊಗು ಸೇರಾವೊನ್‌ನಾರ್. **ವಿಸ್ಮಯ ಜಾದೂ ತಂಡ** ಸ್ಥಾಪಿಸಿದ್ದಾರೆ.    2001ಡ್ ಕರ್ನಾಟಕ ರಾಜ್ಯೊ ಸರಕಾರೊದ ಸಚಿವರಾಯಿನ ಶ್ರೀ ಬಿ.ರಮಾನಾಥ ರೈ ಯೆರೆನ್ ಕುಡ್ಡದ ಪುರಭವನೊಡು ಮಾಯೊ ಮಲ್ಪುನ ಜಾದೂ ಸಾಹಸ ಕುದ್ರೋಳಿ ಗಣೇಶೆರೆಗ್ ಪುಗರ್ತೆನ್ ಕೊಂಡತ್ತ್ಂಡ್.   ಸೇರ್ದಿನ ಗಣ್ಯರೆ ಸಮ್ಮುಕೊಡು ಆರ್ ಮಾಯ ಆದಿತ್ತೆರ್.  ಸುಮಾರು ಐನ್ ಕಿಲೋ ಮೀಟರ್ ದೂರೊದ ಮೋತಿಮಹಲ್ ಹೋಟೇಲ್‌ಡ್ ಸಚಿವೆರ್ ಪ್ರತ್ಯಕ್ಷೆರಾದಿತ್ತೆರ್.

ಜನವರಿ 2001ಡ್ ಕುಡ್ಲದ ಪಣಂಬೂರು ಕಡಲ ಬರಿಟ್ ಕುದ್ರೋಳಿ ಗಣೇಶೆರ್ ದಿಂಜ ಅಪಾಯಕಾರಿ ಜಾದೂ ಸಾಹಸ ಪ್ರದರ್ಶಿನೊ ಮಲ್ತ್‌ದೆರ್. ಸೇರ್‌ನ ಸುಮಾರ್ ಒಂಜಿ ಲಕ್ಷೊ ಪ್ರೇಕ್ಷಕೆರೆ ಎದುರ್ಡೆ ಕುದ್ರೋಳಿ ಗಣೇಶೆರೆನ ಕಂಟೆಲ್‍ಡ್ದ್ ಕಾರ್‌ಗ್ ಮುಟ್ಟ ಕರ್ಬೊದ ಸರಪೊಳಿ ಕಟ್ಟ್‌ದ್ ಸ್ಪೋಟಕ ದಿಂಜಾಯಿನ ಮರತ ಪೆಟ್ಟಿಗೆದುಲಾಯಿ ಬಂದಿಸಾದಿತ್ತೆರ್.  ಪೆಟ್ಟಿಗೆ ಪುಡಾನಗ ಕುದ್ರೋಳಿ ಗಣೇಶೆರ್ ಮಾಯವಾದ್ ಸಮುದ್ರೊದ ನಡುಟು ಓಡೊಡು ತೋಜಿದ್‌ ಬತ್ತೆರ್.  ಕಣ್ಣ್‌ಗ್ ಕಪ್ಪು ಪಟ್ಟಿ ಬಿಗಿತ್ತ್‌ದ್ ಕುರ್ಡೆರೆ ಸ್ತಿತಿಡ್ ಜನೊಕ್ಲೆಡ್ದ್, ವಾಹನೊ ನಿಲಿಕ್ಕೆ ಇತ್ತಿನ ಮಾರ್ಗೊಡು ಬೈಕ್ ಬುಡ್ಪುನ **ಅಗೋಚರ ದೃಷ್ಟಿ**  ಜಾದೂ ಸಾಹಸೊನು ಕುದ್ರೋಳಿ ಗಣೇಶೆರ್ ಕರ್ನಾಟಕೊದ ದಿಂಜ ಕಡೆಟ್ ನಡಪಾದೆರ್. **ಕಲರ್ಸ್ ಹಿಂದಿ ಟಿವಿ ಚಾನೆಲ್** ನಡಪಾಯಿನ *ಇಂಡಿಯಾಸ್ ಗಾಟ್ ಟ್ಯಾಲೆಂಟ್*  ರಿಯಾಲಿಟಿ ಶೋದ ಸೀಸನ್ 3ದ ಫೈನಲಿಸ್ಟ್ ಆದ್ ಕರ್ನಾಟಕೊಗು ಪುಗರ್ತೆ ಕೊಂಡತ್ತ್‌ ಕೊರ್ತೆರ್. **ಕನ್ನಡ ಬಿಗ್ ಬಾಸ್ ಸೀಸನ್ 7** ವಿಸೇಸೊ ಬಿನ್ನೆರ್ ಕಲಾವಿದೆರಾದ್ ಬಿಗ್ ಬಾಸ್ ಇಲ್ಲ್‌ಡ್ ಪ್ರದರ್ಶನೊ ಕೊರ್ತೆರ್.

## ವೃತ್ತಿಜೀವನೊ
ಒರಿ ಜಾದುಗಾರೆ ಆದ್, ಕುದ್ರೋಳಿ ಗಣೇಶೆರ್ ಮಸ್ತ್ ರಾಷ್ಟ್ರೀಯ ಬುಕ್ಕೊ ಅಂತರರಾಷ್ಟ್ರೀಯ ಪ್ರಶಸ್ತಿಲೆನ್ ಗೆಂದಿಯೆರ್.    ಇಂದೆಟ್ ಸುರುತ *ಇಲ್ಯೂಷನ್ ಮ್ಯಾಜಿಕ್ ಪ್ರಶಸ್ತಿಲಾ* ಉಂಡು.   ಶಾಲೆಲೆಡ್ 245 ಪ್ರದರ್ಶನೊನು ಸೇರಾವೊಓಂದು ದೇಶೊಡು 2000ಡ್ದ್ ಜಾಸ್ತಿ ಪ್ರದರ್ಶನೊಲೆನ್ ಮಲ್ತೆರ್. 

### ವಿಸ್ಮಯ ಜಾದೂ ತಂಡೊ
25 ಕಲಾವಿದೆರೆ *ವಿಸ್ಮಯ* ರಾಷ್ಟ್ರೀಯ ಜಾದೂ ತಂಡೊನು ಕುದ್ರೋಳಿ ಗಣೇಶೆರ್ ನಡಪಾವೊಂದುಲ್ಲೆರ್. ಇಂಬೆರ್ ಮಲ್ಪುನ ವಿಸ್ಮಯ ಜಾದೂ ರಡ್ಡರೆ ಗಂಟೆದ ಪ್ರದರ್ಶನೊ. ಇಂದೆಟ್ ಜಾದೂದ ಜತೆಟ್ ಜಾನಪದ, ರಂಗಭೂಮಿ, ಸಂಗೀತೊಲೆ ಸಮ್ಮಿಲನೊದ ವಿಶಿಷ್ಟತೆಲು ಉಂಡು. ಜಾದೂ ಕಲೆನ್ ಜನಪ್ರಿಯೊ ಮಲ್ಪಿಯರ ನಿರಂತರ ಪೊಸ ಪ್ರಯೋಗೊಲೆನ್ ಮಲ್ತೊಂದಿಪ್ಪುನ ಕುದ್ರೋಳಿ ಗಣೇಶ್ ವಿಸ್ಮಯ ಜಾದೂ, ಮಸ್ತ್ ಮ್ಯಾಜಿಕ್, ತುಳುನಾಡು ತುಡ‌ರ್ ಚೆಂಡು, ಯಕ್ಷಗಾನ, ಯಕ್ಷಿಣಿ, ಹರಿಕಥೆ ಜಾದೂ, ಮೈಂಡ್ ಮ್ಯಾಜಿಕ್, ನವದುರ್ಗಾ ವಿಸ್ಮಯ ಇಂಚಿತ್ತಿ ಬೇತೆಬೇತೆ ಪ್ರದರ್ಶನೊದ ಮೂಲಕೊ ಜಾದೂ ಜಗತ್ತ್‌ಗ್ ಜನಪ್ರಿಯೆರಾತೆರ್. 

### ಸರಣಿ ಕಾರ್ಯಕ್ರಮೊಲು
ಜಾದೂ ಥೆರಪಿ, ಜಾದೂ ಜಾಗೃತಿ, ಶಿಕ್ಷಣೊಗಾದ್ ಜಾದೂ, ಸ್ವಚ್ಛತೆಗಾದ್ ಜಾದೂ ಇಂಚಿತ್ತಿ ಮಸ್ತ್ ಸಾಮಾಜಿಕ ಕಾಳಜಿದ ಕಾರ್ಯಕ್ರಮೊ ನಡಪಾದೆರ್.  ಇಂಬೆರೆನ ಜಾದೂ ದಾರವಾಹಿಲು ಈ ಟಿವಿ, ಕಸ್ತೂರಿ ಚಾನೆಲ್, ಪಬ್ಲಿಕ್ ಟಿವಿಡ್ ಪ್ರಸಾರೊ ಆತ್ಂಡ್.
* *ವಿಸ್ಮಯೊ* ( *ಅರ್ತೊ: [[ಅದ್ಭುತ]]* ), (ಅಕ್ಟೋಬರ್ 2009ದ ಪ್ರಕಾರೊ 10 ವರ್ಸೊಗ್ ಮುಗಿಂಡ್) 
* ಸ್ವಚ್ಛ ಸಂದೇಶೊಗಾದ್ ಜಾದೂ 2017 
* ಸಾಮಾಜಿಕ ಕಾಳಜಿದ ಜಾದು 2017 
* *ಮಾಯ ಸ್ಪಟಿಕದ ಚಾಮತ್ಕಾರೊ* ( *ಅರ್ತೊ: ಜಾದುಗಾರ ಕಾರ್ಯಕ್ಷೇತ್ರೊದ ವಿಸ್ಮಯೊ* )
* ಸ್ವಚ್ಛತೆಗಾದ್ ಮ್ಯಾಜಿಕ್ - ಸ್ವಚ್ಛ ಭಾರತ್ ಮ್ಯಾಜಿಕ್ ಮಿಷನ್ 2018 
* ಪರಿಸರ ಜಾಗೃತಿ ಜಾದು-ಜೋಕ್ಲೆಗಾದ್ 2019 
* ಪ್ರೇರಣಾ ಜಾದು 
* ವಿಸಿಸ್ಟೆರೆಗಾದ್ ವಿಸೇಸೊಜಾದೂ 
* ಡಾ.ರಾಜಕುಮಾರ್‌ಗ್ ಕುದ್ರೋಳಿ ಗಣೇಶ್ ಜಾದೂ ಕಲ್ಪಾಯಿನ ಸಂದರ್ಬೊ  

## ಪ್ರಶಸ್ತಿಲು
ಭಾರತೊದ ಸುರೂತ *ಮೆಗಾ ಮ್ಯಾಜಿಕ್ ಪ್ರಶಸ್ತಿ* ಭಾರತೊದ ಸುರೂತ *ಇಲ್ಯೂಶನ್ ಜಾದೂ ಪ್ರಶಸ್ತಿ* ಸೇರ್‌ದ್ 11 ಪುಗರ್ತೆದ ರಾಷ್ಟ್ರೀಯ ಜಾದೂ ಪ್ರಶಸ್ತಿಲೆನ್ ಕುದ್ರೋಳಿ ಗಣೇಶರ್ ಗೆಂದ್‌ದೆರ್.  ಕುದ್ರೋಳಿ ಗಣೇಶರೆ ಸಾದನೆನ್ ಗೆನಿತ್ತ್‌ದ್ ಕರ್ನಾಟಕೊದ ಮುಖ್ಯಮಂತ್ರಿ ಆದಿತ್ತ್‌ನ ಶ್ರೀ ಎಸ್ ಎಂ ಕೃಷ್ಣ ಕುದ್ರೋಳಿ ಗಣೇಶೆರೆಗ್ ಮೆಗಾ ಮ್ಯಾಜಿಕ್ ಸ್ಟಾರ್ ಬಿರುದು ಪ್ರದಾನ ಮಲ್ತೆರ್. ದ.ಕ.ಜಿಲ್ಲಾ ಆಡಳಿತ ಬುಕ್ಕೊ ಸಾಹಿತ್ಯ ಪರಿಷತ್ ವತಿಡ್ದ್ **ದಕ್ಷಿಣ ಕನ್ನಡ ಜಿಲ್ಲಾ ರಾಜ್ಯೋತ್ಸವ ಪ್ರಶಸ್ತಿ**, ಅಮೆರಿಕಾದ ಸೊಸೈಟಿ ಆಫ್ ಮ್ಯಾಜಿಕ್ ವತಿಡ್ದ್  **ಮರ್ಲಿನ್ ಮೆಡಲ್**, ಆಂಧ್ರಪ್ರದೇಶದ ಇಂಡಿಯನ್ ಮ್ಯಾಜಿಕ್ ಸೊಸೈಟಿ ವತಿಡ್ದ್ ಜೀವಿತಾವದಿ ಸಾದನೆಗಾದ್ " ಗೊಲ್ಡನ್ ಮ್ಯಾಜಿಶಿಯನ್" ಪ್ರಶಸ್ತಿ ಕುದ್ರೋಳಿ ಗಣೇಶೆರೆಗ್ ಸಂದಾಯೊ ಆತ್ಂಡ್. 
* ಜಿಲ್ಲಾ ರಾಜ್ಯೋತ್ಸವ ಪ್ರಶಸ್ತಿ 2011 
* ಆಂಧ್ರಪ್ರದೇಶೊದ ಇಂಡಿಯನ್ ಮ್ಯಾಜಿಕ್ ಅಸೋಶಿಯೇಶನ್ (ಐಎಂಎ) ಸಂಸ್ಥೆದ  ‘ಗೋಲ್ಡನ್ ಮ್ಯಾಜಿಷಿಯನ್’ ರಾಷ್ಟ್ರೀಯ ಜಾದೂ ಪ್ರಶಸ್ತಿ 2025 
* ಇಂಡಿಯಾಸ್ ಗಾಟ್ ಟ್ಯಾಲೆಂಟ್ ಪ್ರಶಸ್ತಿ  
* 'ಗೋಲ್ಡನ್ ಮ್ಯಾಜಿಷಿಯನ್' ಪ್ರಶಸ್ತಿ 2025  
* ಮೆರ್ಲಿನ್ ಪ್ರಶಸ್ತಿ 2022  
* ತುಳುನಾಡು ತುಡರ್ ಚೆಂಡು ಜಾದೂ 2022 

## ಇಂದೆನ್‌ಲಾ ತೂಲೆ
* ಭಾರತೀಯ ಮಾಂತ್ರಿಕೆರ್
* ಕರ್ನಾಟಕದ ಜನೊಕ್ಲೆನ ಪಟ್ಟಿ
* ಕುದ್ರೋಳಿ ಗಣೇಶ್

## ಚಿತ್ರ ಗ್ಯಾಲರಿ

File:District Rajyothsava Award.jpg|thumb|ಜಿಲ್ಲಾ ರಾಜ್ಯೋತ್ಸವ ಪ್ರಶಸ್ತಿ
File:Aryabhata International Award.jpg|thumb|ಆರ್ಯಭಟ ಪ್ರಶಸ್ತಿ
File:Mega Magic Star.jpg|thumb|ಮೆಗಾ ಮ್ಯಾಜಿಕ್ ಸ್ಟಾರ್ ಕುದ್ರೋಳಿ ಗಣೇಶ್‌ಗೆ ‘ಗೋಲ್ಡನ್ ಮ್ಯಾಜಿಷಿಯನ್’ ರಾಷ್ಟ್ರೀಯ ಜಾದೂ ಪ್ರಶಸ್ತಿ
File:Kudroli Ganesh 01.jpg|thumb|ಕುದ್ರೋಳಿ ಗಣೇಶ್
File:Kudroli Ganesh 02.jpg|thumb|ಕುದ್ರೋಳಿ ಗಣೇಶ್
File:Kudroli Ganesh 03.jpg|thumb|ಕುದ್ರೋಳಿ ಗಣೇಶ್
File:Kudroli Ganesh 04.jpg|thumb|ಕುದ್ರೋಳಿ ಗಣೇಶ್


## ಉಲ್ಲೇಕೊಲು

## ಪಿದಯಿದ ಕೊಂಡಿಲು
* ಯೂಟ್ಯೂಬ್‍ 1
* ಯೂಟ್ಯೂಬ್‍ 2 

ವರ್ಗೊ:ಜೀವಂತ ಜನೊಕುಲು
ವರ್ಗೊ:ಭಾರತೊದ ಜಾದುಗಾರೆರ್
ವರ್ಗೊ:ಕುಡ್ಲದ ಕಲಾವಿದೆರ್